SUPORT A PROJECTES D'APRENENTATGE I SERVEI 4288 LR LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/45435)
  + [Valencià](/va/acuerdo/45609)






Selector de idioma

Leer

* [Español](/es/acuerdo/45775)
* [Valencià](/va/acuerdo/45748)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





SUPORT A PROJECTES D'APRENENTATGE I SERVEI 3507 SG LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
====================================================================================================================================

Secretaria General

Butlletí Oficial Universitat d'Alacant





SUPORT A PROJECTES D'APRENENTATGE I SERVEI 4683 OT LA UNIVERSITAT D'ALACANT

Data d'aprovació
:   16/11/2023

Data de publicació
:   20/11/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/45665)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/45603)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/45117)
  + [Compartir acuerdo en 

    X](https://twitter.com/intent/tweet?via=UA_Universidad&text= SUPORT A PROJECTES D'APRENENTATGE I SERVEI 2890 CQ LA UNIVERSITAT D'ALACANT&url=https://www.boua.ua.es/va/acuerdo/45356)

**Títol:** SUPORT A PROJECTES D'APRENENTATGE I SERVEI 5538 NA LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 16 de novembre de 2023

SUPORT A PROJECTES D'APRENENTATGE I SERVEI 0618 LC LA UNIVERSITAT D'ALACANT

Preàmbul

La visió i missió de la Universitat està immersa en un procés de reformulació, actualització i revitalització. En els últims anys Bolonya i ara la intel·ligència artificial han fet que canvie la universitat, tant des del punt de vista teòric com des de les estructures i relacions amb l'entorn, de manera que se n'ha destacat la dimensió SOCIAL i també CÍVICA. La universitat ha de preparar l'estudiantat perquè es convertisca, també, en ciutadania activa, crítica i responsable.

La nova Llei orgànica 2/2023 (LOSU), en l'article 18, punt 4 assenyala que "Les universitats promouran un desenvolupament econòmic i social equitatiu, inclusiu i sostenible que puga afavorir la creació d'ocupació de qualitat i millorar els estàndards de benestar del territori en el qual se situen. A aquest efecte, reforçaran la col·laboració amb les administracions locals i amb els actors socials de l'entorn mitjançant els projectes de ciència ciutadana i d'aprenentatge-servei, entre altres mecanismes..."; i en l'article 33, punt k, assenyala que l'estudiantat tindrà els següents drets, respecte de la formació acadèmica: "Dret al reconeixement acadèmic i a afavorir la compatibilitat de la seua participació en activitats universitàries de mentoria, aprenentatge-servei, ciència ciutadana, culturals, esportives, de representació estudiantil, associacionisme universitari, solidàries, de cooperació i de creació de noves iniciatives socials i empresarials."

Per a aconseguir-ho, la universitat ha de facilitar l'aprenentatge amb noves metodologies més col·laboratives, que propicien la transferència del coneixement a la societat, perquè col·laboren i integren diferents institucions socials en el procés educatiu.

En això consisteix la metodologia d'aprenentatge-servei (d'ara endavant, ApS), que vincula estudiants i docents amb la realitat social.

En aquesta línia, els vicerectorats de Transformació Digital i d'Igualtat, Inclusió i Responsabilitat Social llancen aquesta convocatòria de suport a projectes d'ApS.

1.     Objecte de la convocatòria i procediment de concessió

Aquesta convocatòria té per objecte adjudicar, en règim de concurrència competitiva, la concessió d'ajudes econòmiques a projectes que promoguen la metodologia d'ApS i faciliten el desenvolupament d'aquesta mena de projectes docents en les titulacions oficials de grau i de màster de la Universitat d'Alacant.

2.     Requisits de les persones beneficiàries

- Podrà sol·licitar aquesta ajuda el personal docent i investigador (PDI) en servei actiu durant el temps d'execució del projecte.

- Podrà col·laborar en els projectes qualsevol membre de la UA: el personal docent i investigador (PDI), el personal d'administració i serveis (PAS) i l'estudiantat matriculat en la UA.

- La coordinació del projecte serà a càrrec exclusiu de la persona sol·licitant, que serà responsable de la correcta execució.

3.     Característiques de les ajudes

Es destinaran a la realització de projectes d'ApS que es desenvolupen en assignatures de titulacions oficials (grau i màster) del segon semestre del curs 2023/2024 i del primer semestre del curs 2024/2025.

La dotació màxima per als projectes seleccionats serà de 10.000  euros.

S'assignarà l'import sol·licitat per cada projecte segons la puntuació obtinguda i amb un màxim de 2.000 euros per projecte fins a esgotar l'import total d'aquesta convocatòria.

Si el nombre de projectes presentats fora molt elevat i la puntuació obtinguda molt similar, la Comissió Avaluadora podrà acordar reduir l'import màxim per projecte per a poder arribar-ne a un major nombre.

El finançament atorgat no ha de totalitzar necessàriament les quanties sol·licitades.

Les ajudes previstes es destinaran a cobrir les següents despeses, sempre que estiguen directament relacionades amb el projecte sol·licitat:

- Despeses de manutenció, allotjament i transport de les persones participants en el projecte.

- Material informàtic no inventariable per a funcionament d'equips informàtics i anàlegs.

- Material de reprografia  i impremta i despeses en serveis externs.

- Altres subministraments de material no inventariable.

- Altres despeses i material bibliogràfic.

- Concurrència a congressos, concursos, exposicions i fires de les persones participants en el projecte.

4.     Termini i procediment de presentació de sol·licituds

4.1 Termini de presentació

El termini per a sol·licitar l'ajuda s'obrirà a partir de l'endemà de la publicació en el  BOUA  fins al 15 de desembre de 2023 a les 23.59 h.

4.2 Procediment de presentació

Les sol·licituds es presentaran a través del registre electrònic de la Universitat d'Alacant (UACloud: e-Administració > Tràmits > Generals > Instància genèrica) dirigida al Vicerectorat d'Igualtat, Inclusió i Responsabilitat Social, amb indicació de les dades d'aquesta convocatòria.

S'adjuntarà a la sol·licitud el formulari del projecte ([annex I](https://web.ua.es/va/vr-social/compromiso-social/documents/annex-i-aps.docx)).

Les propostes hauran de comptar amb el vistiplau de la persona que coordine l'assignatura implicada o les assignatures implicades i del/de la director/a del departament.

5        Criteris d'adjudicació

L'assignació de les ajudes es realitzarà seguint els criteris següents:

·       Adequació als objectius de la convocatòria (els projectes que no s'adeqüen seran exclosos)

·       Qualitat en la formulació del projecte (puntuació màxima: 8 punts)

-        Objectius del projecte, problema/es o necessitat/s a què es pretén donar resposta (màxim 2 punts)

-        Desenvolupament del projecte en més d'una assignatura o titulació (1 punt)

-        Entitat amb la qual es col·labora i necessitat social d'aquesta (1 punt)

-        Metodologia, pla de treball i adequació a la metodologia d'ApS (1 punt)

-        Claredat i viabilitat de la proposta (1 punt)

-        Idoneïtat i justificació dels recursos sol·licitats (1 punt)

-        Resultats previstos en relació amb els objectius presentats (1punt)

·       Relació del projecte amb els ODS i les seues metes (màxim 2 punts)

6        Òrgan gestor i Comissió de Valoració

6.1 Òrgan gestor

L'òrgan gestor de la convocatòria és el Vicerectorat d'Igualtat; Inclusió i Responsabilitat Social, que s'encarrega de l'ordenació i instrucció del procediment, i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució. El correu electrònic de contacte és qs.brffuh@gk.tf.

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fera així, se li tindrà per desistit de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La Comissió de Valoració realitzarà l'examen i avaluació de les sol·licituds presentades, com també la consegüent proposta de concessió i denegació de les ajudes.

La comissió tindrà la següent composició. Estarà presidida per la vicerectora d'Igualtat, Inclusió i Responsabilitat Social o persona en qui delegue. Hi actuaran com a vocals el vicerector de Transformació  Digital o persona en qui delegue, els degans de les facultats i el director de l'Escola Politècnica Superior o les persones en qui deleguen, i la directora de l'ICE o persona en qui delegue. Hi actuarà com a secretari/ària  un/a representant de la Unitat de Compromís Social.

7        Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://web.ua.es/va/vr-social/vicerectorat-de-responsabilitat-social-inclusio-i-igualtat.html>, que substitueix la notificació a les persones interessades i té els mateixos efectes.

La proposta de resolució provisional de les ajudes es publicarà a partir del 15 de gener de 2024. A partir de l'endemà de la publicació, les persones interessades tindran un termini de 10 dies hàbils per a la presentació de les al·legacions que consideren pertinents davant l'òrgan gestor.

Després d'aquest termini i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que procedisca.

Una vegada publicada la resolució, les persones beneficiàries de les ajudes hauran de presentar, en el termini de 15 dies naturals comptador des de l'endemà de la notificació de la resolució de concessió, una carta d'acceptació a través del registre electrònic de la Universitat d'Alacant.

Després d'acceptar el projecte, l'ajuda serà traspassada a una aplicació del centre de despesa que determine la persona receptora i haurà de ser específica per al projecte finançat.

8        Marc legal i pressupostari

Les ajudes s'ajustaran als principis de la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació de les ajudes, d'un màxim de 10.000 euros, serà sufragada amb càrrec a la clau orgànica 11871E6971 del pressupost del Vicerectorat d'Igualtat, Inclusió i Responsabilitat Social. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

9        Obligacions i justificació de les persones perceptores de les ajudes

a)    Acceptar per escrit, a través d'administració electrònica, l'ajuda concedida.

b)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

c)     Participar en les accions formatives sobre aquest tema que s'organitzen des de l'ICE.

d)    Presentar, en el termini de tres mesos a partir de la data de finalització del projecte, la memòria final, que ha de comptar amb els elements següents:

-        Memòria final d'acord amb el model que apareix en [l'annex II](https://web.ua.es/va/vr-social/compromiso-social/documents/anexo2-memoria.docx) de les bases de la convocatòria.

-        Una infografia o vídeo que explique, de manera esquemàtica, la pràctica descrita.

L'ICE desenvoluparà l'espai web corresponent per a la publicació tant de les fitxes explicatives com de la infografies o vídeos resum, de manera que puguen difondre's com a exemples de bones pràctiques.

e)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

f)      Conservar els documents justificatius de l'activitat, una vegada realitzada, incloent-hi els documents electrònics en tant que puguen ser objecte d'actuacions de comprovació i control.

g)     Si escau, traspassar els romanents de l'ajuda no executada al centre de despesa 1140. El document acreditatiu del traspàs de crèdit haurà d'incorporar-se a l'informe econòmic final establit en l'article 9c d'aquestes bases.

L'incompliment per la persona beneficiària de qualsevol dels requisits i obligacions establits en la resolució de concessió i en aquesta convocatòria i bases reguladores podrà donar lloc a la revocació total o parcial de l'ajuda i al reintegrament, si escau, de les quantitats indegudament percebudes.

10   Protecció de dades de caràcter personal

De conformitat amb el que disposa la legislació vigent en matèria de protecció de dades, se li comunica que la Universitat d'Alacant tractarà les dades aportades en aquesta convocatòria, així com els inclosos en la documentació adjunta, amb la finalitat de gestionar la participació en la convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de Protecció de Dades a través de l'adreça [ztk@to.za](mailto:qkj@jj.te).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considerí oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora,

PD (Resolució de 22 de desembre de 2020)

La Vicerectora d'Igualtat, Inclusió i Responsabilitat Social

Eva Espinar Ruiz





[Carretera Sant Vicent del Raspeig s/n  
03870 Sant Vicent del Raspeig - Alacant  
 Tel. 41 090 7598 - Fax 81 265 3773](https://www.google.es/maps/@80.267631,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12540&trk=tyah&trkInfo=tarId%7Q0549372496894%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)